laion/Wikipedia-Exotic huggingface dataset:
אול' דירטי באסטרד

ראסל טיירון ג'ונס (באנגלית: Russell Tyrone Jones;‏ 15 בנובמבר 1968 – 13 בנובמבר 2004), הידוע יותר בשם הבמה שלו אול' דירטי בסטרד (Ol' Dirty Bastard, המקוצר לעיתים קרובות כ-ODB), היה ראפר אמריקאי. הוא היה אחד מהחברים המייסדים של הרכב ההיפ הופ וו טאנג קלאן, שהגיעו בעיקר מסטטן איילנד, ניו יורק, שעלתה לגדולה במיינסטרים עם אלבום הבכורה שלה מ-1993 Enter the Wu-Tang (36 Chambers). הצלחתו המקצועית נבלמה עקב בעיות משפטיות תכופות, כולל מאסרים. הוא מת ב-13 בנובמבר 2004 ממנת יתר של סמים, יומיים לפני יום הולדתו ה-36. אול' דירטי בסטרד נודע בזכות "החרוזים החולניים והחופשיים-אסוציאטיביים שלו בצורה שערורייתית שנמסרו בסגנון ייחודי חצי ראפ, חצי מושר". שם הבמה שלו נגזר מהסרט של אמנויות הלחימה הסיניות משנת 1980 Ol' Dirty and the Bastard (נקרא גם An Old Kung Fu Master, בכיכובו של Yuen Siu-tien). לפי עמיתו של דירטי, מת'וד מן, שמו היה גם התייחסות לאופי הייחודי של הראפ שלו, ובמיוחד לעובדה "אין אב לסגנון שלו". ראסל טיירון ג'ונס נולד ב-15 בנובמבר 1968 באזור פורט גרין בברוקלין, ניו יורק. הוא ובני דודיו רוברט דיגס וגארי גרייס חלקו טעם של מוזיקת ראפ וסרטים בסגנון אמנויות לחימה. ג'ונס, דיגס וגרייס (שנודע מאוחר יותר בתור Ol' Dirty Bastard, RZA ו-GZA בהתאמה) הקימו את הקבוצה Force of the Imperial Master, אשר נודעה בשם All in Together Now לאחר הסינגל המחתרתי המצליח שלהם באותו השם. בסופו של דבר הם הוסיפו עוד שישה חברים לקבוצה שלהם, וקראו לה "וו-טאנג קלאן". הקבוצה הוציאה את אלבום הבכורה שלה Enter the Wu-Tang (36 Chambers) ב-1993, וזכתה להצלחה מסחרית וביקורתית בולטת. מדיה וקבצים בנושא אול' דירטי באסטרד בוויקישיתוף אול' דירטי באסטרד, במסד הנתונים הקולנועיים IMDb (באנגלית) אול' דירטי באסטרד, באתר אפל מיוזיק (באנגלית) אול' דירטי באסטרד, באתר ספוטיפיי אול' דירטי באסטרד, באתר סאונדקלאוד (באנגלית) אול' דירטי באסטרד, באתר Last.fm (באנגלית) אול' דירטי באסטרד, באתר AllMusic (באנגלית) אול' דירטי באסטרד, באתר MusicBrainz (באנגלית) אול' דירטי באסטרד, באתר דיזר אול' דירטי באסטרד, באתר Discogs (באנגלית) אול' דירטי באסטרד, באתר Songkick (באנגלית) אול' דירטי באסטרד, באתר "Find a Grave" (באנגלית) Huey, Steve. "Ol' Dirty Bastard Biography". AllMusic. נבדק ב-2 באוגוסט 2011. {{cite news}}: (עזרה) "Official Site of the Wu-Tang Clan". Wu-Tang Corp. אורכב מ-המקור ב-2 בינואר 2010. נבדק ב-16 ביולי 2010. {{cite web}}: (עזרה) "Ol' Dirty Bastard | Music Videos, News, Photos, Tour Dates, Ringtones, and Lyrics". MTV. נבדק ב-2010-07-16. Zahlaway, Jon (15 בדצמבר 2004). "Autopsy shows Ol' Dirty Bastard died of accidental drug overdose". LiveDaily. אורכב מ-המקור ב-6 בינואר 2010. נבדק ב-2 בפברואר 2012. {{cite news}}: (עזרה) "An Old Kung Fu Master (1981)". HKMDB.com. נבדק ב-15 במאי 2015. {{cite web}}: (עזרה) "Can It Be All So Simple / Intermission Lyrics". Genius.com. נבדק ב-21 במאי 2022. {{cite web}}: (עזרה) "No Father to His Style". kenyonreview.org. 12 בינואר 2016. נבדק ב-21 במאי 2022. {{cite web}}: (עזרה) "No Father to His Style: 10 Iconic Ol' Dirty Bastard Joints". TheSource.com. 13 בנובמבר 2017. נבדק ב-21 במאי 2022. {{cite web}}: (עזרה) Zachary Schwartz (2014-11-10). "Ten Years After His Death, New Yorkers Still Love Ol' Dirty Bastard". נבדק ב-2019-10-17.
ג'ננטק

ג'ננטק (באנגלית: Genentech, Inc.) הוא תאגיד ביוטכנולוגיה אמריקאי. נחשב מבחינה היסטורית לחברת הביוטכנולוגיה הראשונה בעולם. החברה, שנוסדה ב-1976, פועלת מאז 2009 כחברת בת עצמאית של רוש. נכון ליולי 2021 העסיקה ג'ננטק 13,539 עובדים. ג'ננטק נוסדה ב-1976 על ידי הביוכימאי הרברט בוייר (אנ') ורוברט סוונסון (אנ'), יזם הון סיכון אמריקאי. ב-1990 רכשה הופמן לה רוש את רוב מניות ג'ננטק. ב-2006 רכשה ג'ננטק את טאנוקס (אנ'), חברת ביו פרמצבטיקה מיוסטון שבטקסס שהתמחתה בייצור נוגדנים מואנשים. בתקופה זו עבדה טאנוקס על פיתוח ה-Omalizumab (אנ') תרופה לאסתמה שמשווקת בשם "Xolair", הפיתוח הושלם בשיתוף פעולה של נוברטיס עם ג'ננטק. במרץ 2009 השלימה הופמן לה רוש את רכישת יתרת מניות ג'ננטק, תמורת כ-46.8 מיליארד דולר. ב-2016 שיתפה ג'ננטק פעולה עם ביוליין הישראלית לפיתוח מעכב נקודת בקרה שהתכוונה לשלב ב-Atezolizumab (אנ') (שם מותג: Tecentriq), תרופת נוגדנים חד-שבטיים המיועדת לטיפול בסרטן כבד וריאות ובקרצינומה של תאי מעבר (כמו סרטן שלפוחית השתן). ב-2023 הודיעה החברה כי בכוונתה לסגור את מתקן הייצור שלה בדרום סן פרנסיסקו, ולהגדיל את כושר הייצור של המתקן באושנסייד. Sally Smith Hughes, Genentech, University of Chicago Press, 2013 מסת"ב 978-0-226-04551-1 אתר האינטרנט הרשמי של ג'ננטק (באנגלית) מדיה וקבצים בנושא ג'ננטק בוויקישיתוף ג'ננטק, ברשת החברתית LinkedIn ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
מאטו

מאטו (בקטלאית: Mató) היא גבינה טרייה של המטבח הקטלוני העשויה מחלב כבשים או עיזים, ללא תוספת מלח. היא מוגשת בדרך כלל עם דבש, כקינוח קטלוני מסורתי וסמל המכונה mel i mató. מאטו היא גבינת מי גבינה הדומה לגרסאות הלא תעשייתיות של הגבינות הטריות הידועות כברול (Brull) במאסטרט, פורטס דה בסייט ובדרום טרס דה ל'אברה וכברוסט (Brossat) באנדורה, פאלארס, מנורקה, מיורקה ובחלקים מאוקסיטניה, וכן הברוציו (Brocciu) בקורסיקה וסוגים אחרים של גבינת קווארק כמו ריקוטה האיטלקית. המאטו מהכפרים הסמוכים להר מונטסראט, כגון Ullastrell ו- Marganell, מפורסמת למדי. Mató מוזכרת ספר ה-Llibre de Sent Soví (ספר בישול מימי הביניים), למעשה ספר בישול קטלאני מהמאה ה-14, כמו גם במזמור חג המולד המקומי של "הבן של האמא" (El Noi de la Mare). הגבינה הייתה מאוד פופולרית במהלך ימי הביניים, כאשר נצרכה ללא תוספת או מבושת עם פרחים תפוזים. היא יוצרה בעבודת יד על ידי הרתחת החלב וקרישתו עם אלמנט צמחי כמו פרח של רחד מסוגי הגדילן (Cynara cardunculus), מיץ לימון או אלמנט מן החי (אנזים הגבנה). המוצר שמתקבל כך מסונן דרך בד במיכלי נצרים או קנים. כך מתקבלת עיסה לבנה, מעט מתוקה, עקב השפעת ריכוז הלקטוז שבחלב. ייצור תעשייתי משתמש באותו עיקרון פיזיקלי-כימי, אך נעשה שימוש בחלב מפוסטר ומיכלי נירוסטה בעלי קיבולת גדולה. מאטו נצרך כקינוח. אפשר לפזר עליו סוכר, אם כי הדרך המסורתית ביותר היא זו שמשתמשת בדבש כדי להמתיק אותו. היא משמשת גם כמרכיב במוצרים מסוימים כמו עוגת קוטג' (Greixonera de Brossat), וכן בהכנת עוגה כמו קוק דה ברוסאט (coc de brossat). סמלים קטלאניים מדיה וקבצים בנושא מאטו בוויקישיתוף Mató recipe Desserts using Mató La fabricació industrial del formatge - XTEC Dolors Ponsati, Ramon Clotet i Ballús, Josep Mestres, La problemàtica dels formatges de xerigot a Catalunya: brossat, mató, recuit. In Quaderns agraris, 25 December 1999 El Parlar Catinenc Brossat - Andorra Marganell Town Hall page (אורכב 13.02.2015 בארכיון Wayback Machine) Mató de Montserrat Vicent Canet. Mató, un producte típic català. In La Vanguardia, 16 April 2006
הולדה בעוולה

תובענה בגין הולדה בעוולה היא תובענה של הורים כנגד רופא על שבגלל רשלנות רפואית שלו הם לא הפילו עובר שנולד עם מומים. תובענת ההולדה בעוולה קשורה לעיתים לתביעת היילוד עצמו על חיים בעוולה. משנות ה-80, עת הוכרה בישראל האפשרות לתביעה על חיים בעוולה, ועד העשור השני של המאה ה-21, נכרכו יחד תביעות של הולדה בעוולה עם תביעות של חיים בעוולה. במרץ 2012 המליצה דעת הרוב של ועדת מומחים, בראשות שופט בית המשפט העליון בדימוס אליהו מצא, לבטל את ההכרה בעילת "חיים בעוולה" ולהקים מנגנון פיצוי שיפעל במקרי נכות של למעלה מ-20% עיקרי המלצות הוועדה קיבלו תוקף בפסק דין של בית המשפט העליון בעניין ליאור המר, שניתן על ידי השופט אליעזר ריבלין ביום פרישתו מבית המשפט. בפסק דין ליאור המר ביטל בית המשפט העליון את עילת ה"חיים בעוולה" ובמקביל הרחיב את עילת התביעה של ההורים מכוח "הולדה בעוולה". באמצעות עילת תביעה זו האחרונה, יכולים הורים לתבוע פיצוי שיכסה את הוצאות גידולו ומלוא צרכיו של הילוד גם לאחר בגירותו ולמשך כל תוחלת חייו המוערכת. אחד ההבדלים בין תביעה על חיים בעוולה לבין התביעה על הולדה בעוולה היא מועד תחולת התיישנות התביעה. בתביעה על הולדה בעוולה, התביעה היא של ההורים. המועד בו נודע להורים על העוולה היא לרוב בסמוך ללידה, ולכן התביעה מתיישנת כ-7 שנים לאחר הלידה. לעומת זאת, בתביעה של חיים בעוולה, התביעה הייתה של היילוד וההתיישנות נספרת 7 שנים ממועד הגעת היילוד לבגרות. בפסק דין המר, וכן בפסקי דין נוספים בתחום, קבעו שופטי בית המשפט העליון כללי מעבר שאפשרו הגשת תביעות על חיים בעוולה במקרים שבהם התביעה על הולדה בעוולה התיישנה, בטרם ניתנה הלכת המר או סמוך לאחריה. תביעה על הולדה בעוולה אפשרית במקרים בהם בגלל התרשלות בבדיקות במהלך ההריון לא נמצאו מומים שאילו נמצאו היו גורמים להורים לבצע הפלה. בנוסף, בתי המשפט קיבלו תביעות על התרשלות כאשר רופאים או מבצעי סקירת מערכות לא ציינו בפני ההורים את האפשרות לבצע בדיקה מקיפה יותר. שמואל ילינק, הולדה בעוולה - זכויות תביעה ופיצויים, "אשלי" הוצאה לאור בע"מ, תל אביב, 1997. גיל סיגל, על הולדה בעוולה בישראל וקול קורא לשינוי, משפט רפואי וביו אתיקה, כרך 4 עמוד 10, 2011 דניאל שפרלינג "על הולדה בעוולה והטעם שבטעמים להפסקת היריון: הרהורים בעקבות פלוני נ' מדינת ישראל" המשפט י"ד, 541 (2010). רונן פרי, מאמר על חיים בעוולה (אורכב 23.05.2009 בארכיון Wayback Machine) באנגלית. רונן פרי, להיות או לא להיות - האם זו השאלה? תביעות נזיקין בגין חיים בעוולה כטעות קונספטואלית, משפטים, כרך לג, עמ' 507- 584 (2003) רונן פרי, להיות או לא להיות: זו כבר לא השאלה, עורך הדין 17, בעמ' 80 (2012) שמואל ילינק, הולדה בעוולה - זכויות תביעה ופיצויים, מכללת שערי משפט, פרשת תזריע-מצורע, תשס"א, גיליון מס' 23 העליון: ילד בעל מום לא יוכל לתבוע פיצויים - הוריו כן, נענע10, 28 במאי 2012 הפסקת הריון עקב מומים - עו"ד שלומית ברק, 20 בנובמבר 2017 יובל יועז, ‏ועדת מצא ממליצה לבטל את עילת התביעה של הולדה בעוולה, באתר גלובס, 19 במרץ 2012 דו"ח וועדת מצא בנושא הולדה בעוולה דו"ח ועדת מצא באתר משרד המשפטים ע"א 1326/07 ליאור המר נ' פרופ' עמי עמית, ניתן ב־28 במאי 2012 ראו למשל: ע"א 2647/10 שירותי בריאות כללית נ' בר הס, ניתן ב־26 במאי 2010
יוהאנס רינגק

יוהאנס רינגק (בגרמנית: Johannes Ringk או Ringck;‏ 26 ביוני 1717 – 24 באוגוסט 1778) היה מלחין ועוגבר גרמני. רינגק נולד בפרנקהיין, במדינת תורינגיה של היום, ולמד נגינה בעוגב אצל יוהאן פטר קלנר בגרפנרודה ואצל גוטפריד היינריך שטלצל בגותה. משנת 1740 היה מורה למוזיקה בברלין, ובשנת 1754 התמנה לעוגבר של כנסיית מריינקירכה, שם נשאר עד מותו. בני תקופתו העריכו מאוד את נגינתו בעוגב ואת יכולתו באלתור פוגלי. רינגק חיבר יצירות לעוגב, קונצ'רטי ואולי אופרה, אבל כיום הוא זכור בעיקר במספר הרב של העתקים שיצר, לפעמים היחידים ששרדו, ליצירות מאת מלחינים נודעים יותר. בין העתקים אלה בכתב ידו הקנטטה "Weichet nur, betrübte Schatten, BWV 202" מאת יוהאן סבסטיאן באך והעותק העתיק ביותר של הטוקטה ופוגה ברה מינור, רי"ב 565. ייתכן שההעתקים נעשו מגרסאות באוסף של קלנר, שהיה תלמיד של באך. העותקים באוסף של קלנר, שנוצרו בסביבות 1725, נחשבים כיום למקורות החשובים ביותר של יצירות באך. יוהאנס רינגק, באתר MusicBrainz (באנגלית)
אייזיאה ג'ו

דריק אייזיאה ג'ו (באנגלית: Derrick Isaiah Joe; נולד ב-2 ביוני 1999) הוא כדורסלן אמריקאי המשחק בקבוצת אוקלהומה סיטי ת'אנדר מליגת ה-NBA, בעמדת הקלע. ג'ו נולד בעיר פורט סמית' שבארקנסו. כשחקן קבוצת הכדורסל של "תיכון נורת'סייד" בפורט סמית', שיתף פעולה עם ג'יילין ויליאמס – חברו לעתיד בקבוצת אוקלהומה סיטי ת'אנדר. בין השנים 2018–2020 למד באוניברסיטת ארקנסו, ולאורך התקופה בקבוצת הכדורסל שלה העמיד ממוצעים של 15.2 נקודות, 3.4 ריבאונדים ו-1.7 אסיסטים למשחק. ג'ו נבחר בבחירה ה-49 של דראפט ה-NBA‏ 2020, על ידי פילדלפיה 76'. בשתי עונותיו בקבוצה שותף ב-96 משחקים בסך הכול, וקלע 3.7 נקודות בממוצע למשחק. ב-13 באוקטובר 2022 שוחרר מפילדלפיה. ב-16 באוקטובר 2022 חתם על חוזה לשלוש עונות באוקלהומה סיטי ת'אנדר. בעונתו הראשונה עם הת'אנדר שיחק ב-73 משחקים, ותרם 9.5 נקודות בממוצע למשחק, ב-40.9% קליעה לשלוש. ב-28 במרץ 2023 קלע שיא קריירה של 33 נקודות, במשחק מול שארלוט הורנטס. אייזיאה ג'ו, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
פנים

הפנים הן החלק הקדמי של הראש. פני האדם משתרעות בין המצח לסנטר. הפנים כוללות עור, שיער, מצח, גבות, עיניים, אף, לחיים, אוזניים, פה, שפתיים, שיניים וסנטר. באמצעות הפנים מובעות הבעות הפנים. הפנים מהוות מרכיב חשוב בהופעת האדם ובזהותו. המילה "פנים" נגזרת מן השורש פ-נ-י/ה משום שהן פונות קדימה. הפנים הן מאפיין המאפשר הבחנה בין אנשים וזיהויים, בדרך כלל ממבט ראשון (למעט הבחנה בין תאומים זהים). לדוגמה, תמונת פנים על רישיון הנהיגה מאפשרת לשוטר לאמת את זהות הנהג. ערך מורחב – הבעת פנים הבעות פנים נוצרות על ידי תנועת ותנוחת שרירי הפנים ומפורשות על ידי המוח, הן משמשות כערוץ תקשורת בלתי מילולי. לעיתים קרובות ניתן ללמוד על רגשותיו ומצב רוחו של האדם דרך הבעת פניו. פני אישה פני גבר פני ילדים פנים, באתר אנציקלופדיה בריטניקה (באנגלית) פנים, דף שער בספרייה הלאומית פנים (באנגלית) Baron, R. A., and Byrne, D. (2000). Social psychology. Boston: Allyn and Bacon. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
עניין של מזל

עניין של מזל (בצרפתית: Coup de chance) הוא סרט קולנוע צרפתי מסוגת דרמה רומנטית משנת 2023 בכתיבה ובימוי של וודי אלן, עם לו דה לאז'(אנ'), מלוויל פופו (אנ'), נילס שניידר (אנ') וולרי למרסייה (אנ') בתפקידים הראשיים. הצילומים נערכו בפריז. הסרט הוקרן לראשונה בפסטיבל הסרטים של ונציה. פאני פורנייה (לו דה לאז') עובדת בחברת מכירות פומביות בפריז. היא נשואה לבעלה השני ז'אן (מלויל פופו) שעובד כיועץ השקעות פרטי. ז'אן לא מוסר לאנשים פרטים על עבודתו. חבריו העשירים מרכלים עליו בקשר לפרשה מסתורית בה נעלם השותף שלו. הוא נחקר בזמנו על שותפו שנעלם אבל לא הואשם. פאני אינה מסמפטת את חבריו של ז'אן אבל מצטרפת אליו לפגישות מחוסר ברירה. יום אחד פוגשת פאני בצעיר בשם אלן (נילס שניידר) שלמד אתה בתיכון בארצות הברית שם גרה מספר שנים בגלל עבודת אביה. הם מתחילים להיפגש, לטייל בפריז, להתאהב ולקיים יחסים. ז'אן החשדן שוכר בלש פרטי ומגלה זאת. הוא לא אומר לה דבר אלא שוכר שני פושעים ש"יעלימו" את אלן. פאני המודאגת מספרת לאימה קאמי (ולרי מרסייה) על בגידתה בז'אן ועל היעלמותו המסתורית של אלן. קאמי חושדת בז'אן ומתחילה לחקור את העניין וכשהוא מגלה זאת הוא מתכנן "להעלים" גם אותה. "עניין של מזל", במסד הנתונים הקולנועיים IMDb (באנגלית) "עניין של מזל", באתר Rotten Tomatoes (באנגלית) "עניין של מזל", באתר Metacritic (באנגלית) "עניין של מזל", באתר אידיבי "עניין של מזל", במסד הנתונים הקולנועיים KinoPoisk (ברוסית) קדימון לעניין של מזל, באתר יוטיוב מסיבת עיתונאים לעניין של מזל, באתר יוטיוב יאיר רוה, לא עניין של מזל: גם בגיל 87 וודי אלן הוא עדיין במאי כביר, באתר כלכליסט, 4 באוקטובר 2023 זוהר אורבך‏, ימי הזוהר מאחוריו: החדש של וודי אלן הוא בזבוז זמן מוחלט, באתר וואלה, 5 באוקטובר 2023 יעל שוב, ‏מיצינו: וודי אלן חזר בסרט עם סרט צרפתי. קשה לומר שהתגעגענו, באתר "Time Out ישראל", 5 באוקטובר 2023 ארז דבורה, וודי אלן יצא מאיזור הנוחות שלו וסיפק את סרטו הטוב ביותר מזה עשור, באתר ynet, 6 באוקטובר 2023 זיוה שמיר, על סרטו המאוחר של וודי אלן "עניין של מזל", 10 בנובמבר 2023, באתר מב"ע - מחקרים בספרות עברית
ספפלו סיטהולה

ספפלו ס'מיסו "יאיא" סיטהולה (באנגלית: Sphephelo S'Miso "Yaya" Sithole; נולד ב-3 במרץ 1999 בדרבן שבדרום אפריקה) הוא כדורגלן דרום אפריקאי המשחק בעמדת הקשר בקבוצת טונדלה מהליגה הפורטוגלית השנייה ובנבחרת דרום אפריקה. סיטהולה גדל באקדמיית KZN ובמחלקות הנוער של ספורטינג ליסבון, ויטוריה סטובל ובלננסש סאד. ב-15 ביולי 2020 ערך את הופעת הבכורה שלו בקבוצה הבוגרת של בלננסש סאד, בתיקו 1-1 נגד ספורטינג בראגה במסגרת המחזור ה-32 בליגת העל הפורטוגלית לעונת 2019/2020. בסך הכל ערך 71 הופעות ליגה במדי המועדון. ב-11 ביולי 2023 חתם על חוזה לשתי עונות בטונדלה מהליגה הפורטוגלית השנייה. ב-9 ביוני 2022 ערך סיטהולה את הופעת הבכורה שלו בנבחרת דרום אפריקה, בהפסד 2-1 לנבחרת מרוקו במסגרת מוקדמות גביע אפריקה לאומות 2023. נכלל בסגל נבחרת דרום אפריקה לטורניר גביע אפריקה לאומות 2023. ספפלו סיטהולה, באתר Transfermarkt ספפלו סיטהולה, באתר Soccerway ספפלו סיטהולה, באתר National Football Teams ספפלו סיטהולה, באתר FootballDatabase.eu Oficial: Sithole contratado à B SAD (Tondela) באתר A Bola, ‏ 11 ביולי 2023 (בפורטוגזית) The final squad באתר הרשמי של נבחרת דרום אפריקה, 28 בדצמבר 2023 (באנגלית)
מסגד נור-אסטנה

מסגד נור-אסטנה (בקזחית: Нұр-Астана мешіті; ברוסית: Мечеть «Нур Астана») הוא מסגד באסטנה, קזחסטן. זהו המסגד השלישי בגודלו במרכז אסיה. גובהו 40 מטר והוא מסמל את גילו של הנביא מוחמד כאשר על פי המסורת המוסלמית נגלה אליו האל, וגובה הצריחים הוא 63 מטר (207 רגל), הגיל של מוחמד במותו. המסגד, שתוכנן על ידי האדריכל הלבנוני צ'ארלס חדיפה, ממוקם על גדת הנהר השמאלית בעיר אסטנה. הבנייה החלה לראשונה במרץ 2005 והסתיימה ב-2008. המסגד היה מתנה על פי הסכם בין נשיא קזחסטן נורסולטן נזרבייב ואמיר קטר חמד בן ח'ליפה אאל ת'אני. יש בו מקום ל-5,000 מתפללים בתוך המסגד, ועוד מקום ל-2,000 למתפללים מחוץ למסגד. המבנה עשוי מזכוכית, בטון, וגרניט. מדיה וקבצים בנושא מסגד נור-אסטנה בוויקישיתוף על המסגד באתר Allurning World
גיאורגי דאנליה

גיאורגי דאנֶליָה (בגאורגית: გიორგი დანელია)‏ (25 באוגוסט 1930 – 4 באפריל 2019) היה במאי קולנוע גאורגי סובייטי, שהיה מוכר בסרטיו הסאטיריים והקומיים. הוא היה בעל תואר האמן העממי של ברית המועצות (1989). דאנליה נולד ב-25 באוגוסט 1930 בטביליסי למשפחה של אנשי קולנוע: דודתו, ווריקו אנג'פרידזה, הייתה שחקנית קולנוע ותיאטרון; דודניתו, סופיקו חיאורלי, היא שחקנית קולנוע גם כן. בתחילת דרכו למד אדריכלות ובעקבות לימודיו עסק במקצוע תקופה קצרה. בשנת 1958 סיים לימודיו כבמאי באולפני מוספילם. נפטר במוסקבה ב-4 באפריל 2019. מסרטיו שביים: "סריוז'ה" - סרט משנת 1960 בבימויו יחד עם איגור טאלאנקין, נקרא גם "קיץ שצריך לזכור" אני צועד במוסקבה "אר דאידרדו" (בעברית "אל תיקח ללב") - סרט משנת 1969, המבוסס על נובלה "מימינו" - קומדיה קין-דזה-דזה! (1986) - קומדיית מדע בדיוני. מדיה וקבצים בנושא גיאורגי דאנליה בוויקישיתוף גיאורגי דאנליה, במסד הנתונים הקולנועיים IMDb (באנגלית) גיאורגי דאנליה, באתר AllMovie (באנגלית) גיאורגי דאנליה, באתר Rotten Tomatoes (באנגלית) גיאורגי דאנליה, במסד הנתונים הקולנועיים KinoPoisk (ברוסית) גיאורגי דאנליה, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נפתוחים

נפתוחים (נַפְתֻּחִים) היה אביו של עם מצרי עתיק המוזכר בתנ"ך. בניו יצאו מבנו של מצרים, שהוא נכדו של חם ונינו של נח. בתרגום השבעים שנכתב ביוונית מופיע השם כ-Νεφθαλιιμ (נֵפְתַלִים). בתרגום התורה המיוחס ליונתן שנכתב בארמית מופיע השם כ"פנטסכינאי", כלומר יושבו של חבל הארץ שבצפון-מזרח הדלתא של הנילוס. בעוד שמדרשי השם של בני מצרים האחרים בספר בראשית מובן: מפתרוסים יצא העם היושב בפתרוס ומלהבים יצאו תושבי לוב, מדרש השם של נפתוחים איננו מובן דיו. הוצע ששמו של נפתוחים מגיע ממילה במצרית עתיקה, נא-פא-תא-מחי, כלומר, "תושב הארץ הצפונית", שם נמצא הדלתא של מצרים. ספר בראשית, פרק י', פסוק י"ג ספר דברי הימים א', פרק א', פסוק י"א שמואל אחיטוב, נפתוחים, בתוך "אנציקלופדיה מקראית" ה', ירושלים: מוסד ביאליק, 1978, עמ' 905 ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
מוריס אברהם (כדורגלן)

מוריס מייקל אברהם (באנגלית: Morice Michael Abraham; נולד ב-13 באוגוסט 2003 בטבאטה שבטנזניה) הוא כדורגלן טנזני המשחק בעמדת הקשר ההתקפי בקבוצת נובי סאד 1921 מליגת המשנה הסרבית, בהשאלה מספרטק סובוטיצה, ובנבחרת טנזניה. אברהם גדל במחלקות הנוער של אליאנס מוואנזה וספרטק סובוטיצה. בשנת 2021 החל לשחק בקבוצה הבוגרת של ספרטק סובוטיצה במסגרת ליגת העל הסרבית. ב-15 בספטמבר 2023 הושאל לנובי סאד 1921 מליגת המשנה הסרבית. ב-18 ביוני 2023 ערך אברהם את הופעת הבכורה שלו בנבחרת טנזניה, בניצחון 1-0 על נבחרת ניז'ר במסגרת מוקדמות גביע אפריקה לאומות 2023. נכלל בסגל נבחרת טנזניה לטורניר גביע אפריקה לאומות 2023. מוריס אברהם, באתר Transfermarkt מוריס אברהם, באתר Soccerway מוריס אברהם, באתר WorldFootball.net מוריס אברהם, באתר National Football Teams מוריס אברהם, באתר FootballDatabase.eu CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
Mind (כתב עת)

MIND (בתעתיק עברי: מיינד) הוא כתב עת אקדמי רבעוני פילוסופי, שמתפרסם בידי הוצאת אוניברסיטת אוקספורד מטעם אגודת מיינד (Mind Association). כתב העת משותף לאוניברסיטת אוקספורד וליוניברסיטי קולג' לונדון. הוא נחשב לכתב עת חשוב ללימוד פילוסופיה. 1876–1891: ג'ורג' קרום רוברטסון 1891–1920: ג'ורג' פרדריק סטאוט 1921–1947: ג'ורג' אדוארד מור 1947–1972: גילברט רייל 1972–1984: דייוויד המלין 1984–1990: סיימון בלקברן 1990–2000: מארק סיינסברי 2000–2005: מייקל מרטין 2005–2015: תומאס בולדווין 2015-הווה: אדריאן וויליאם מור ולוסי או'בריאן "A Biographical Sketch of an Infant" (1877) - צ'ארלס דרווין "What is an Emotion?" (1884) - ויליאם ג'יימס "מה שהצב אמר לאכילס" (1895) - לואיס קרול "ההפרכת האידיאליזם" (1903) - ג. א. מור "על הציון" (1905) - ברטרנד ראסל "אי־ממשותו של הזמן" (1908) - ג'ון מקטאגרט "Does Moral Philosophy Rest on a Mistake?" (1912) – HA Prichard "The Emotive Meaning of Ethical Terms" (1937) - צ'ארלס לסלי סטיבנסון "Studies in the Logic of Confirmation" (1945) – קרל המפל "The Contrary-to-Fact Conditional" (1946) - רודריק מ. צ'ישולם " Computing Machinery and Intelligence" (1950) - אלן טיורינג "On Referring" (1950) - פיטר סטרוסון "Deontic Logic" (1951) - יאורי הנריק פון וריקט "The Identity of Indiscernibles" (1952) - מקס בלאק "Evil and Omnipotence" (1955) - JL Mackie "Proper Names" (1958) - ג'ון סרל "On the Sense and Reference of a Proper Name" (1977) - ג'ון מקדואל "Fodor's Guide to Mental Representation" (1985) - ג'רי פודור "The Humean Theory of Motivation" (1987) - מייקל סמית' "Can We Solve the Mind–Body Problem?" (1989) - קולין מקגין "Conscious Experience" (1993) - פרד דרטסקה "שפה וטבע" (1995) – נועם חומסקי אתר האינטרנט הרשמי של Mind (באנגלית) גישה לכתבים מהשנים 1876–1922 "About the journal". Oxford University Press. נבדק ב-2017-01-31. Siu, Cheng. "Subject Guides: Philosophy: General analytic philosophy journals". subjectguides.library.unsw.edu.au (באנגלית). University of New South Wales, Sydney, Library. נבדק ב-1 ביוני 2020. {{cite web}}: (עזרה) Harrison, Richard H. "UCF Research Guides: Philosophy: Key Journals". guides.ucf.edu (באנגלית). University of Central Florida, Libraries. נבדק ב-1 ביוני 2020. {{cite web}}: (עזרה) "Major Philosophy Journals". www.lib.ncsu.edu (באנגלית). North Carolina State Libraries. נבדק ב-1 ביוני 2020. {{cite web}}: (עזרה) D. Brett King; et al. (1995). "History of Sport Psychology in Cultural Magazines of the Victorian Era" (PDF). The Sport Psychologist. 9. אורכב מ-המקור (PDF) ב-4 במרץ 2016. נבדק ב-13 באוגוסט 2015. {{cite journal}}: (עזרה)
התנועה הרפורמיסטית (מפלגה בבלגיה)

התנועה הרפורמיסטית (בצרפתית: Mouvement Réformateur) היא מפלגה פוליטית בבלגיה, המורכבת משלוש מפלגות (שתי מפלגות דוברות צרפתית, ואחת דוברת גרמנית) המשתייכות לימין הפוליטי ולמרכז-ימין בבלגיה. המפלגה חברה בברית הליברלים והדמוקרטים לאירופה (ALDE) ובארגון הבינלאומי האינטרנציונל הליברלי. מפלגת התנועה הרפורמית הוקמה ב-24 במרץ 2002 על ידי מיזוג של ארבע מפלגות קיימות. שלוש מהן דוברות צרפתית ואחת דוברת גרמנית. שלוש מתוכן שמרו על המבנה המפלגתי שהיה להן טרם המיזוג, והרביעית התמזגה לחלוטין בתוך המפלגה החדשה. ב-18 במאי 2003, השתתפה המפלגה, לראשונה בצורתה ובשמה החדשים, בבחירות לפרלמנט הפדרלי. היא השיגה 24 מושבים מתוך 150 בבית הנבחרים ו-11 מתוך 60 בסנאט. מספר שבועות לאחר מכן, המפלגה הצטרפה לקואליציה ונכנסה לממשלת ורהופשטדט השנייה הסגולה. בבחירות לפרלמנט הפדרלי שנערכו בשנת 2007, הפכה המפלגה בפעם הראשונה לגדולה יותר מיריבתה המושבעת PS. בשנים הסוערות הייתה המפלגה מיוצגת במספר ממשלות. בבחירות המוקדמות שנערכו בשנת 2010 איבדה המפלגה מן הפופולריות שלה, וקיבלה רק 18 מושבים בבית הנבחרים (במקום 23 בבחירות הקודמות) ו-8 מושבים בסנאט (במקום 10 בבחירות הקודמות). בינואר 2011, מונה שארל מישל ליו"ר המפלגה. בבחירות 2014, MR גדל שוב, ל-20 מושבים בבית הנבחרים ושמונה מושבים בסנאט (הרפורמי), בעוד ה-PS הפסידה. עם זאת, הסוציאליסטים דוברי הצרפתית נותרו המפלגה הגדולה ביותר בוואלוניה. באוקטובר 2014 הושבעה ממשלת מישל הראשונה, ובפעם הראשונה ראש הממשלה הבלגי יצא מבין שורות המפלגה. מאז בחירתו של שארל מישל לנשיא המועצה האירופית ועד להקמת הממשלה חדשה, קיבלה סופי וילמס את התפקיד והפכה לאישה הראשונה בתפקיד. אחרי שארל מישל, מונתה אוליבייה צ'סטל ליו"ר המפלגה, תחילה כממלאת מקום, ולאחר מכן בבחירות רשמיות. מדיה וקבצים בנושא התנועה הרפורמיסטית בוויקישיתוף אתר האינטרנט הרשמי של התנועה הרפורמיסטית (בצרפתית) התנועה הרפורמיסטית, ברשת החברתית פייסבוק התנועה הרפורמיסטית, ברשת החברתית אקס (טוויטר) התנועה הרפורמיסטית, ברשת החברתית אינסטגרם התנועה הרפורמיסטית, סרטונים בערוץ היוטיוב היות שהממשלה צירפה בתוכה מפלגות כחולות ואדומות ביחד, היא כונתה גם 'הממשלה הסגולה'.